
PËR NDRYSHIMIN E PËRGJEGJËSISË SË ADMINISTRIMIT  TË MJEDISEVE TË SPITALIT USHTARAK, GJIROKASTËR,  NGA MINISTRIA E  SHËNDETËSISË TE MINISTRIA E BRENDSHME, DHE PËR NJË SHTESË NË VENDIMIN NR.250, DATË 24.4.2003  TË KËSHILLIT TË MINISTRAVE “PËR MIRATIMIN  E LISTËS SË INVENTARIT TË PRONAVE  TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË RENDIT PUBLIK”, 
TË NDRYSHUAR

Në mbështetje të nenit 100 të Kushtetutës dhe të neneve 13 e 15, shkronja “c” të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Brendshëm, Këshilli i Ministrave

VENDOSI:  

1. Ndryshimin e përgjegjësisë së administrimit të mjediseve të Spitalit Ushtarak, Gjirokastër, nga Ministria e Shëndetësisë te Ministria e Brendshme.
2. Në listën e pronave, që i bashkëlidhet vendimit nr.250, datë 24.4.2003 të Këshillit të Ministrave, të ndryshuar, të shtohet prona Spitali Ushtarak, Gjirokastër, sipas formularit që i bashkëlidhet këtij vendimi.
3. Ngarkohen Ministria e Brendshme, Ministria e Shëndetësisë dhe Kryeregjistruesi i Pasurive të Paluajtshme të Republikës së Shqipërisë  për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

